Dolanım başına ey nazlıca yarım, bəri bax
Dolanım başına ey nazlıca yarım, bəri bax, 
İşvəli, qəmzəli, çəm-xəmli nigarım, bəri bax.

İşvə ağaz qılıb səbrimi tarac etmə,
Getdi dildən dəxi aramü qerarım, bəri bax.

Xəm emiş qamətim ebrulerinin qurbanı, 
Zülfi-pürtabına qurban təni-zarım, bəri bax.

Bu cəfadidə dil, ol kakili-mişkinə fəda, 
Gözlərin sədqəsi bu cismi-fikarım, bəri bax. 

Can nisar etməyə amadədi Seyyid, gözelim,
Gər desən lütf ilə: ey aşiqi-zarım, bəri bax!

Qəzəllər